armvectores/hy_wikipedia_2023 huggingface dataset:
Մարյանովկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Մարյանովկա գյուղում բնակվում էր 208 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղարաքյոփրի

Ղարաքյոփրի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կռունկի փետուրները (մուլտֆիլմ)

Կռունկի փետուրները (ռուս.՝ Журавлиные перья), տիկնիկային մուլտֆիլմ, որը նկարահանվել է 1977 թվականին, «Սոյուզմուլտֆիլմ» ստուդիայի կողմից։ Ռեժիսոր Իդեա Գարանինան նկարահանվել է մուլտֆիլմն ըստ ճապոնական ժողովրդական «Կռունկի երախտագիտությունը» հեքիաթի։


== Սյուժե ==
Երկնքում թռչող կռունկին դիպչում է որսորդի նետը, և կռունկն ընկնում է գետնին։ Ցախ հավաքող ծերուկը բարձրացնում է կռունկին, հանում է նրանից նետը և ազատ է արձակում։ Տուն վերադառնալով` ծերուկը պատմում է կատարվածի մասին կնոջը։ Լիալուսնի ժամանակ նրանց տուն է գալիս Օ-Ցուրու անունով մի աղջիկ` սպիտակ ծածկոցով փաթաթված։ Ծերունիները ընդունում են նրան որպես թանկագին հյուրի։ Օ-Ցուրուն սենյակ է մտնում ջուլհակի մեքենայով և իր հետևից փակում է դուռը։ Նա գեղեցիկ կտոր է գործում կռունկի պատկերով և հանձնում ծերունիներին։ Առևտրական Գոնտան կտորի համար վճարում է ոսկով։ Ծերունիները հյուրասիրություն են գնում, և երեկոյան Օ-Ցուրուն նրանց համար սիամիսենե է նվագում, երգում և պարում է լիալուսնի լույսի տակ։ Գոնտան նորից է հայտնվում և գրավելով ծերունիներին ոսկով` նորից է պահանջում կախարդական կտոր։ Ծերունիները հրաժարվում են, բայց վաճառականը պնդում է և նրանց ձեռքը ոսկի է խցկում։ Օ-Ցուրուն գնում է սենյակ և նորից սկսում է գործել։ Առևտրականը հետաքրքրությունից մտնում է սենյակ և աղջկա փոխարեն տեսնում է կռունկին, որն իր կրծքավանդակից պոկում է փետուրներ և կպցնում դրանք կտորի վրա։ Օտար հայացքներ զգալով` կռունկը հեռանում է։ Միայն սպիտակ փետուրն ընկնում է օջախի մեջ և վառվում։


== Մրցանակներ ==
1978 - 11-րդ Համամիութենական կինոփառատոն (Երևան)-«Կռունկի փետուրները» մուլտֆիլմին շնորհվել է երրորդ մրցանակ։


== Քննադատների արձագանք ==


== Վերաթողարկում ==
2002 թվականին VHS և Video CD ձևաչափերով մուլտֆիլմը թողարկվել է «Ռուսական անիմացիայի վարպետներ» հավաքածուում, անգլերեն ենթագրերով։ Հավաքածուի մեջ նեռարված են եղել հետևյալ մուլտֆիլմերը. «Տարվա եղանակներ», «Պարուհին նավի վրա», «Թիթեռը», «Կղզին», «Աղվեսն ու Նապաստակը», «Ոզնին մշուշում», «Կռունկի փետուրները», «Շփում»։


== Ծանոթագրություններ ==


== Արտաքին հղումներ ==
«Կռունկի փետուրները»(անգլ.) ֆիլմը Internet Movie Database կայքում
«Կռունկի փետուրները» մուլտֆիլմը «Անիմատոր.ռու» կայքում
Իդեա Գարանինա, Հայրենական կինոյի հանրագիտարան
Այգեշատ (Արմավիրի շրջան)

Անվան այլ կիրառումների համար տե՛ս՝ ԱյգեշատԱյգեշատ (նախկին անվանումը` Ղուզիգիդան),
գյուղ Հայաստանի Հանրապետության Արմավիրի մարզի Արմավիրի տարածաշրջանում՝ մարզկենտրոն Արմավիրից մոտ 7 կմ հարավ, ծովի մակերևույթից 855 մ բարձրության վրա։ Վերանվանվել է Այգեշատ 1950 թ. ապրիլի 19-ին։


== Բնակչություն ==
Ըստ ՀՀ 2011 թ. մարդահամարի արդյունքների` Այգեշատի մշտական բնակչությունը կազմել է 1547, առկա բնակչությունը` 1498 մարդ։
1831 թվականից մինչ օրս բնակիչները հայեր են, որոնց նախնիները տարբեր ժամանակներում այստեղ են եկել Մուշից, Սուրմալուից, Ալաշկերտից, Պարսկաստանից, Սիրիայից և Լիբանանից։
Այգեշատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ և անասնաբուծությամբ։


== Ավանդազրույց ==
Այգեշատ գյուղը տարածաշրջանում հայտնի է նաև Ղուզիգիդան անունով։ Ըստ ավանդության այս գյուղի նախահայրերը` Ալաշկերտցիներ և մշեցիներ, գալիս են Սարդար խանի մոտ և բնակության համար տարածք են խնդրում։ Սարդար խանը իր ցանկությամբ տարածք է հատկացնում Եղվարդում։ Գյուղի նախահայրերը հրաժարվում են նշված տարածքից, պնդելով իրենց տարածք հատկացնել Ղուզիգիդանում, չնայած որ այն արոտավայր էր և ամայի տարածք։ Խանը զարմանում է նրանց ընտրության վրա և անվանում է նրանց «քոռեր»։
Այդ ժամանակից ի վեր գյուղի բնակիչներին անվանում են «քոռ» Ղուզիգիդանցիներ, այն առումով, որ իրենց լավն ու վատը չեն հասկանում։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
Աշոտ Թովմասյան

Անվան այլ կիրառումների համար տե՛ս՝ Աշոտ Թովմասյան (այլ կիրառումներ)Աշոտ Սմբատի Թովմասյան (մարտի 4, 1928(1928-03-04), Շվանիձոր, Զանգեզուրի գավառ - մայիսի 12, 1978(1978-05-12), Երևան, Հայկական ԽՍՀ, ԽՍՀՄ), հայ բուսաբույծ։ Գյուղատնտեսական գիտությունների դոկտոր (1970 թվական), պրոֆեսոր (1971 թվական)։ ԽՄԿԿ անդամ 1949 թվականից։


== Կենսագրություն ==
1950 թվականին ավարտել է Հայկական գյուղատնտեսական ինստիտուտը։ Եղել է նույն ինստիտուտի դասախոս (1953 թվականից), գիտական աշխատանքների գծով պրոռեկտոր (1962-1966 թվականներ), ռեկտոր (1967 թվականներից), միաժամանակ բուսաբուծության ամբիոնի վարիչ (1974 թվականից)։ Գիտական աշխատանքները նվիրված են հացահատիկային և կերային կուլտուրաների բերքատվության բարձրացման, սերմնաբանության հարցերին։ Մշակել է ՀԽՍՀ ուղղահայաց գոտիականության պայմաններում հացահատիկային կուլտուրաների սերմնաբուծությունը ար դյունաբերական հիմունքներով կազմակերպելու միջոցառումներ։


== Երկեր ==
Սերմանյութի որակի բարելավման հիմունքները, Երևան, 1973։
Սերմնաբանության հիմունքներ, Երևան, 1976։


== Գրականություն ==
Թովմասյան Աշոտ Սմբատի. կենսամատենագիտություն, Երևան, 2003։


== Ծանոթագրություններ ==
Պետրովսկի (Չերտկովսկի շրջան)

Անվան այլ կիրառումների համար տե՛ս՝ Պետրովսկի (այլ կիրառումներ)Պետրովսկի (ռուս.՝ Петровский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Օլխովչանսկի գյուղական համայնքի կազմի մեջ։
Լորի Հենրի

Լորի Էնն Հենրի (անգլ.՝ Lori Ann Henry, մարտի 20, 1966(1966-03-20), Ուիլմինգտոն, New Hanover County), ամերիկացի նախկին անցած ֆուտբոլիստ, Միացյալ Նահանգների կանանց ազգային հավաքականի նախկին անդամ և թիմի ավագ։ Նա միակ խաղացողն է, որ ազգային հավաքականի կազմում հանդես է եկել առաջին խաղից մինչև 1991 թվականին Չինաստանում կանանց աշխարհի առաջնության խաղը


== Կենսագրություն ==
Հենրին մեծացել է Սիեթլում, Վաշինգտոն։ Սովորել է Շորվուդի ավագ դպրոցում, որտեղ եղել է T-Birds-ի ֆուտբոլիստ։


=== Հյուսիսային Կարոլինայի համալսարան ===
1986-1989 թվականներին սովորել է Հյուսիսային Կալորինայի համալսարանում, աջակցել կանանց ազգային ֆուտբոլի առաջնությանը։ երկու անգամ ընտրվել է համաամերիկյան առաջատար թիմում։ 1990 թվականին ընտրվել է Soccer America's All-Decade թիմում։


== Ֆուտբոլային կարիերա ==


=== Միջազգային ===
1985 թվականին Հենրին եղել է ԱՄՆ կանանց առաջին հավաքականի ֆուտբոլային թիմի անդամ։ 1985-1991 թվականներին հանդես է եկել Միացյալ Նահանգների կանանց ազգային հավաքականում, այդ թվում՝ երեք տարի որպես թիմի ավագ։ 1991 թվականին Չինաստանում հանդես է եկել կանանց աշխարհի առաջնության առաջին հաղթող թիմի կազմում։


== Մարզչական կարիերա ==
Մարզչական կարիերան սկսել է որեպես UNC-Greensboro-ում օգնական, հետագայում չորս տարի եղել է Օհայոյի պետական համալսարանի կանանց ֆուտբոլի մարզիչ։


== Ծանոթագրություններ ==


== Գրականություն ==
Crothers, Tim (2012), The Man Watching: Anson Dorrance and the University of North Carolina Women's Soccer Dynasty, Macmillan, 1429946261
Grainey, Timothy (2012), Beyond Bend It Like Beckham: The Global Phenomenon of Women's Soccer, University of Nebraska Press, 0803240368
Lisi, Clemente A. (2010), The U.S. Women's Soccer Team: An American Success Story, Scarecrow Press, 0810874164
Nash, Tim (2016), It's Not the Glory: The Remarkable First Thirty Years of US Women's Soccer', Lulu Press, 1483451526


== Արտաքին հղումներ ==
Վիճակագրություն FIFA-ի կայքում(անգլ.)
US Soccer profile
Arrows A2

Բոլիդ Arrows A2 (անգլ.՝ Arrows A2), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1979 թվականի մրցարշավին մասնակցելու համար։


== Ծանոթագրություններ ==
Ռիոլունատո

Ռիոլունատո (իտալերեն՝ Riolunato), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2008 թվականի տվյալների կազմում է 734 մարդ։ Բնակչության միջին խտությունը՝ 16 մարդ/կմ²։ Զբաղեցնում է 45 կմ² տարածք։ Փոստային ինդեքս՝ 41020։ Հեռախոսային կոդը՝ 0536։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0536 75119
Էլեկտրոնային փոստ՝ riolunato.turismo@msw.it
Պաշտոնական կայք՝ http://www.comune.riolunato.mo.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էսենբախ

Էրգոլդսբախ (գերմ.՝ Ergoldsbach), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 7484 մարդ, (2010 թվականի տվյալներով)։ Պաշտոնական կոդը՝ 09 2 74 127։


== Ծանոթագրություններ ==


== Արտաքին հղումներ ==
Պաշտոնական կայք
Ցուլ շնաձուկ

Ցուլ շնաձուկ (Carcharhinus leucas), մոխրագույն շնաձկների ընտանիքին պատկանող շնաձուկ։ Ունի բավականին մեծ կռնակ և սուր ատամներ. դրանք լավ զարգացած եռանկյունաձև ատամներ են։ Գույնը մոխրագույն է, ջրում կապույտ է երևում։ Կենդանի քաշը 300 կգ, մարմնի երկարությունը 2,5 մետր է։ Ցուլ շնաձուկը այն շնաձկներից է որը բնակվում է քաղցրահամ ջրերում։ Նա կարող է քաղցրահամ ջրում ապրել 4-5 տարի նույնիսկ ավելին։ Ցուլ շնաձկան ձագերը ծնվում են 40-60սմ երկարությամբ։ Այս տեսակի շնաձուկի միսը ուտելի է. դրանով նաև կերակրվում են գազանանոցներում բնակվող վագրերը և առյուծները ։
Կուբայի ժողովուրդը Ցուլ շնաձկանը անվանել է «շնաձուկ ղեկավար»։
Աստերոիդների ցանկ (115001-115100)

Աստերոիդների ցանկ (114901-115000)  • Աստերոիդների ցանկ  • Աստերոիդների ցանկ (115101-115200)
 Աստերոիդների ցանկ (114901-115000)  • Աստերոիդների ցանկ  • Աստերոիդների ցանկ (115101-115200)
Սուրբ Աննայի հայկական կաթոլիկ տաճար (Նյու Յորք)

Սուրբ Աննայի տաճար (անգլ․՝ St. Ann's Armenian Catholic Cathedral), հայ կաթոլիկ տաճար  և ազգային սրբավայր ԱՄՆ-ի Նյու Յորք նահանգի Նյու Յորք քաղաքում, որը գործել է որպես հայ կաթոլիկ եկեղեցի էչրփ թվականից մինչ թճճջ թվական։ Այն եղել է Գլենդելի Սուրբ Մարիամ Աստվածածնի Նարեկ թեմի նստավայրը։ Եկեղեցին երկու հասցե ուներ՝ Արևելյան 12-րդ փողոցում Մանհեթենի ստորին արևելյան տարածքում նախկին, որը գտնվում էր Սուրբ Աննա հռոմեական կաթոլիկ եկեղեցում, և Ուիլյամսբուրգում՝ Բրուքլին, նախկին Սուրբ Վինսենթ դը Պոլ եկեղեցում։ Բրուքլինի եկեղեցում այժմ շարունակում է գործել Սուրբ Անի հայ կաթոլիկ ծխական համայնքը։


== Պատմություն ==


====== Նախապատմություն ======
Հայր Մարտիրոս Մեգերյանը նշանակվել է որպես Նյու Յորքի հայ կաթոլիկ եկեղեցու սպասարկող առաջին քահանան։ Նրան ուղարկել է պատրիարք Ստեփան Պետրոս Ժ Ազարյանը 1896 թվականին։ Մեգերյանը 1911 թվականին կոչվել է ԱՄՆ հայ կաթոլիկների ընդհանուր փոխանորդ։ Նրան հաջորդեց հայր Հարություն Մալճյանը, ում ծառայությունը Նյու Յորքում տևեց 50 տարի՝ 1921-ից մինչ 1971 թվական։ 1982 թվականին նրան հաջորդեց հայր Գրիգոր Գերգերյանը, ում աշխատանքի անցնելու ընթացքում Նյու Յորք  ուղարկվեց եպիսկոպոս Միքաիլ Ներսես Սեթյանին Ամերիկայի Միացյալ Նահանգների և Կանադայի հայության նորաստեղծ Առաքելական էքսարխատը գլխավորելու համար։ Մինչ այդ, Սուրբ Պատարագը մատուցվում էր Բրուքլինի և Քուինսի հռոմեական կաթոլիկ եկեղեցիներում։ 


====== Հետագա պատմություն ======
Նյու Յորքի հռոմեական կաթոլիկ արքեպիսկոպոսության կարդինալը՝ Թերենս Քուքը, առաջարկել էր Մանհեթենի Ստորին Արևելյան մասում գտնվող Սուրբ Աննա եկեղեցին ձևափոխել հայ կաթոլիկ տաճարի։ Առաջարկն ընդունվեց, և 1983 թվականին հիմնադրվեց Սուրբ Աննայի տաճարը։ 2002 թվականինին կարդինալ Էդվարդ Էգանը հանձնարարեց, որ էկզարխատը հանձնի Սուրբ Աննայի տաճարը հանձնի իր բոլոր շենքերը։ Տաճարը փրկելու փորձեր կատարվեցին, բայց վերջիվերջո էկզարխատն այլընտրանք չունեցավ։  Եպիսկոպոս Թոմաս Դեյլին և Բրուքլինի հռոմեական կաթոլիկ թեմի նրա իրավահաջորդ եպիսկոպոսը՝ Նիկոլաս Դիմարցիոնը, առաջարկել էր Բրուքլինի Ուիլյամսբուրգ հատվածում գտնվող Սուրբ Վինսենթ դը Պոլ եկեղեցին որպես նոր վայր ինչպես էկզարխատի, այնպես էլ տաճարի ծխի համար։ Այս առաջարկը ընդունվեց, և Սուրբ Աննայի տաճարի անունը պահպանվեց։
Սուրբ Վինսենթ դը Պոլ եկեղեցու գործունեությունը կարճ տևեց։ 2011 թվականին Հռոմի կաթոլիկ թեմի կողմից եկեղեցին վաճառվել է կառուցապատողին ։ Սուրբ Աննայի ծխական համայնքը հետագայում տեղափոխվեց Սուրբ Ընտանիքի հռոմեական կաթոլիկ եկեղեցի, որը սլովակների կողմից ժառանգ թողնված ծուխ է Բրուքլինի Գրինփոյնթ թաղամասում։ Շինությունը , սակայն, տաճարի կարգավիճակի չհամապատասխանեց։ Հետագայում  տաճարը տեղափոխվեց Կալիֆոռնիա նահանգի Գլենդել քաղաքի Սուրբ Գրիգոր Լուսավորիչ տաճարը։


== Ծանոթագրություններ ==
Նովոպոստոյալովկա

Նովոպոստոյալովկա (ռուս.՝ Новопостояловка), խուտոր Ռուսաստանի Վորոնեժի մարզի Ռոսոշանսկի շրջանի կազմում։
Բնակչությունը 2004 թվականին գրանցված տվյալներով կազմում էր 261 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 507


== Դեպքեր ==


== Ծնունդներ ==


== Մահեր ==
Կարաջանլու (Զանգեզուրի գավառ)

Կարաջանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Լաչինի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1908 թվականին գյուղն ունեցել է 172 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սիրնիցա (գյուղ, Օվրուչի շրջան)

Սիրնիցա (ուկրաիներեն՝ Сирниця), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Սիրնիցա գյուղում բնակվում էր 243 մարդ։ Բնակավայրը զբաղեցնում է 0,773 կմ² տարածք։ Բնակչության խտությունը կազմում էր 314,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գասպերինա

Գասպերինա  (իտալերեն՝  Gasperina)՝ կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3000 մարդ, բնակչության խտությունը կազմում է 321б4 մարդ/կմ²։ Զբաղեցնում է 6 կմ² մակերես տարածք։
Փոստային ինդեքսն է՝ 88060։ Հեռախոսային կոդը՝ (+39) 0967։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Դոդեկանես (այլ կիրառումներ)

Դոդեկանես, կարող է վերաբերել՝

Դոդեկանես - հունական 12 մեծ գումարած 150 փոքրիկ կղզիների խումբ Էգեյան ծովում, որոնցից 26-ը բնակեցված են
Դոդեկանես - նոմոս Հունաստանի Հանրապետության հարավում՝ Հարավային Եգեյան կղզիներ պերիֆերիայում
Ռովելասկա

Ռովելասկա  (իտալերեն՝ Rovellasca), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 6721 մարդ, խտությունը՝ 2092 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 22069։ Հեռախոսային կոդ՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բաղացսար

Բաղացսար, լեռնագագաթՀայաստանի Սյունիքի մարզում,  Մեղրու լեռնաշղթայի կենտրոնական մասում, Շիշկերտ գյուղից 5 կմ հյուսիս-արևմուտք, Մեղրի քաղաքից մոտ 22 կմ հյուսիս։ Մեղրու լեռնաշղթայի ամենաբարձր կետնը (3256 մ)։ Կազմված է ստորին պալեոզոյի փոխակերպային թերթաքարերից։ Լանջերը զառիթափ են, ծածկված ալպիական բուսականությամբ, լանդշաֆտը՝ լեռնամարգագետնային։ Փեշերը ձգվում են հյուսիս-արմուտքից ղեպի հարավ-հարավ-արևելք՝ 4—5 կմ երկարութեամբ։ Արևմտքից միառնում է Գելեջիկ, հարավից Զիխնովար լագագաթներին և սրանց հետ կազմում է ջրբաժան Ողջի ռւ Մեղրի գետերի միջև։


== Ծանոթագրություններ ==
Հելսինգյոր

Հելսինգյոր (դան. Helsingør  [hɛlseˈŋøɔˀ] , անգլ. Elsinore — Helsingor, ավելի վաղ՝ Հելսինոր), քաղաք  Դանիայի Զելանդիա կղզու հյուսիսարևելյան ափին։ Աշխարհին  հայտնի է որպես  Վիլյամ Շեքսպիրի« Համլետ»՝ դանիական արքայազնի, գործողությունների կատարման կենտրոն։


== Աշխարհագրություն ==
Տեղակայված է Էրեսուն նեղուցի արևմտյան մասում, շվեդական Հելսինգբորգի առջևում (ավտոմոբիլային լաստանավը գործում է  20 րոպե ընդմիջումներով)։ Քաղաքի միջով անցնում  է եվրոպական  E55 ավտոմայրուղին.


== Ծագումաբանություն ==
Հելսինգյոր անվանումը  առաջացել է  Hals արմատից , որը նշանակում է «կոկորդ, նեղ նեղուց» ։


== Պատմություն ==

1631 թվականի «Rerum Danimarcum Historica» դանիական ժամանակագրությունը  պնդում է, որ Հելսինգյորը գոյություն է ունեցել դեռևս մ.թ.ա 70 թվականին , բայց այս պնդումը շատ կասկածելի է։ Առաջին անգամ Helsinger անվամբ  քաղաքը հիշատակվում է 1231 թվին Վալդեմար II  թագավորի օրոք։ Մինչև միջնադարյան ժամանակաշրջանը այստեղ գոյություն ուներ շուկա։ 1200 թվականին կառուցվել է առաջին եկեղեցին, որին հետագայում շրջապատում էին մի քանի վանքեր։  Այժմ պահպանված են միայն Սուրբ Օլավա և Սուրբ Մարիամ եկեղեցիները։
Մեր օրերին հասած Հելսինգյորը  հիմնադրվել է 1420-ական թվականներին Դանիայի Էրիկ Պոմերանցի թագավորի օրոք։ 1429թ.-ին նա կառուցեց Կրոգեն ամրոցը, որը ընդլայնվել է 1580- ական թվականներին և վերանվանվել  Կրոնբորգ։
Կրոնբորգ ամրոցը համարվում է քաղաքի  գլխավոր տեսարժան վայրը։ Ամրոցի ներսում և բակում մի քանի անգամ ներկայացվել է «Համլետ» պիեսը։


== Արդյունաբերություն ==
Քաղաքում կան արդյունեբարության հետևյալ ճյուղերը՝ Մետալուրգիա, մեքենաշինություն, նավաշինություն, սննդի, տեքստիլ արդյունաբերություն։ Քաղաքում տեղակայված են հետևյալ ընկերությունները`

AG Kühnle, Kopp & Kausch-կոմպրեսորներ.


== Հայտնի մարդիկ ==
Քաղաքում ծնվել է հայտնի նկարիչ Էբերհարդ Քեյլը։
1829 թ. քաղաքում ծնվել է հայտնի ֆիզիկոս Լյուդվիգ Վ. Լորենցը։
1658-1667 թթ . Սուրբ Մարիամ եկեղեցում աշխատել է XVII դարի գերմանացի խոշորագույն կոմպոզիտորներից Դիտրիխ Բուկստեհուդեն։


== Հետաքրքիր փաստեր ==
Կալիֆորնիայի Լեյս Էլսինոր քաղաքը անվանվել է Հելսինգյորի անունով, ի պատիվ շեքսպիրյան «Համլետի»։
Դանիայի ֆուտբոլի հավաքականի գլխավոր մարզումային բազան գտնվում է այստեղ։


== Քույր քաղաքներ ==
 Վաասա (ֆիններեն՝ Vaasa), Ֆինլանդիա
 Պյառնու (էստ․՝ Pärnu), Էստոնիա
 Ռյուեյ Մալմեզոն (ֆր.՝ Rueil-Malmaison), Ֆրանսիա
 Սան Ռեմո (իտալերեն՝ Sanremo), Իտալիա
 Ուումմաննաք (դան․՝ Uummannaq), Գրենլանդիա
 Հարստադ (նորվ.՝ Harstad), Նորվեգիա
 Գդանսկ (լեհ.՝ Gdańsk), Լեհաստան


== Արտաքին հղումներ ==
Туристическое бюро Хельсингёра
Порт Хельсингёра
Официальный сайт Хельсингёрского муниципалитета
Фотографии Archived 2008-10-20 at the Wayback Machine.
Фотографии и описание города и замка Кронборг(չաշխատող հղում)
Собор св. Олая в Хельсингёре Archived 2016-03-05 at the Wayback Machine.(ռուս.)
Սուլեմա (քիմիա)

Անվան այլ կիրառումների համար տե՛ս՝ Սուլեմա (այլ կիրառումներ)Սուլեմա (լատ.՝ sublimatum — այստեղ բառացի՝ բարձրացվածդ թորմամբ ստացված), սնդիկի (II) քլորիդ, HgCl2, անգույն բյուրեղական նյութ, հալման ջերմաստիճանը՝ 277 °C, եռմանը՝ 304 °C, խտությունը՝ 5440 կգ/մ³։ Խիստ թունավոր է, լուծվում է օրգանական լուծիչներում և ջրում (7,4 գ 100գ ջրում, 20 °C)։ Ջրային լուծույթները թույլ թթվային են։ Ջրում քիչ է դիսոցվում։ Ստացվում է սնդիկը քլորի ավելցուկում տաքացնելով կամ խիտ ծծմբական թթվում լուծելով և ստացված սուլֆատը կերակրի աղի հետ տաքացնելով (սուլեման սուբլիմվում է)։ Օգտագործվում է որպես սնդիկային միացությունների (օրինակ, կալոմել) ստացման ելանյութ, օրգանական սինթեզում՝ կատալիզատոր, գյուղատնտեսության մեջ՝ սերմերը վարակազերծելու, բժշկության մեջ՝ մաշկը, սպիտակեղենը, հագուստը ևն ախտահանելու (0,1—0,2% լուծույթները), քսուքները՝ մաշկային հիվանդությունները բուժելու համար։


== Ծանոթագրություններ ==
Հասունության վկայական (ֆիլմ)

«Հասունության վկայական» (ռուս.՝ «Аттестат зрелости»), ռեժիսոր Տատյանա Լուկաշևիչի գեղարվեստական ֆիլմը, որը նկարահանվել է Լիա Գերասկինայի համանուն պիեսի հիման վրա։


== Սյուժե ==
Շնորհալի, բայց երեսառած ու եսասեր ավագ դասարանցի Վալենտին Լիստովսկին դպրոցում կոնֆլիկտային իրավիճակ է հրահրել.խաբել է ընկերներին, վիրավորել ուսուցչուհուն։ Նա արհամարհական և ամբարտավան վերաբերմունք է ցուցաբերում բոլորի նկատմամբ, բայց ընկերները  պատժում են նրան։


== Դերերում ==
Վասիլի Լանովոյ – Վալենտին Լիստովսկի 
Վերա Կարպովա – Յոլոչկա
Վադիմ Գրաչյով – Ժենյա Կուզնեցով, կոմերիտական կազմակերպության քարտուղար 
Գալինա Լյապինա – Վիկա Կուզնեցովա, Ժենյայի քույրը
Ալեքսանդր Սուսնին – Վանյա Անդրեև
Տատյանա Պելտցեր – դռնապան 
Ռոզա Մակագոնովա – «Մոխրոտ» ամանորյա պարահանդեսին 
Վլադիմիր Զեմլյանիկին – դասընկեր, «Դոբչինսկի» ամանորյա պարահանդեսին 
Լև Բորիսով – Կորոբով, դասընկեր
Լեոնիդ Գալլիս – Դմիտրի Նիկոլաևիչ, դպրոցի տնօրեն 
Գեորգի Չեռնովոլենկո – Բորիս Իվանովիչ Գրոխոտով, ուսուցիչ 
Վլադիմիր Կենիգսոն – Պյոտր Գերմանովիչ Ստրախով, ուսուցիչ 
Վլադիմիր Եմելյանով – Լիստովսկի, գործարանի գլխավոր ինժեներ, Վալենտինի հայրը
Վլադիմիր Անդրեև – Յուրկա, դասընկեր 
Գենադի Յալովիչ – «արքայազն» ամանորյա պարահանդեսին
Վիկտոր Գերասկին – Գերա Գրուժկին 
Թամարա Կիրսանովա – Կլավա Պոպովա


== Նկարահանող խումբ ==
Սցենարի հեղինակ՝ Լիա Գերասկինա
Ռեժիսոր՝ Տատյանա Լուկաշևիչ
Օպերատոր՝ Սեմյոն Շեյնին
Կոմպոզիտոր՝ Լև Շվարց
Նկարիչ՝ Ալեքսանդր Ժարենով
Հնչյունային օպերատոր՝ Ռ․ Մարգաչյովա
Մոնտաժող՝ Գ․ Սլավատինսկայա
Համակցված նկարահանումներ․
Օպերատոր՝ Պ․ Մալանիչև
Նկարիչ՝ Մ․ Սեմյոնով
Տնօրեն՝ Վ․ Ագեև


== Ծանոթագրություններ ==
Կուգուլտա (Ցելինսկի շրջան)

Կուգուլտա (ռուս.՝ Кугульта), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։


== Պատմություն ==
1963 թվականին ՌԽՖՍՀ Գերագույն խորհրդի նախագահության հրամանագրով ձիաբուծական տնտեսության թիվ 3 մասնաճյուղի բնակավայրը վերանվանվել է Կուգուլտա գյուղի։


== Գյուղի փողոցներ ==
Բարեկամություն
Արևմտյան
Հոկտեմբերյան
Ստորին օրլովկա
Պերթովա
Հարավային


== Ծանոթագրություններ ==
Համադրիլ

Համադրիլ (Papio hamadryas), իսկական պավիանների սեռի կապիկ։ Արուների մարմնի երկարությունը 75 - 80 սմ է, պոչինը՝ 53 - 60 սմ, քաշը՝ 20 - 30 կգ, էգերի քաշը՝ 10 - 15 կգ։ Մազածածկը մոխրագույն է, արուների մոտ առաջացնում է արծաթավուն-մոխրագույն թիկնոց։ Դունչը երկար է, ժանիքները խոշոր են, այտապարկերը՝ լավ զարգացած։ Տարածված է Աֆրիկայում, Ասիայում։ Ապրում է բաց տարածքներում, տափաստաններում սավաննաներում, հոտերով (40 - 80-ից մինչև 200 անհատ), 20 - 30 տարի։ Ամենակեր է, պահվում է կենդանաբանական այգիներում։
Գուալտա

Գուալտա  (իսպ.՝ Gualta) , մունիցիպալիտետ Իսպանիայում։ Գտնվում է Խիռոնա պրովինցիայում, Կատալոնիա ինքնավար համայքնի կազմում։
Տարածքը կազմում է 9,35 կմ²։ Բնակչությունը՝ 365 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento de Gualta
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
148 (թիվ)

148 (հարյուր քառասունութ), բնական թիվ է։

Տարվա 148-րդ օրը մայիսի 28-ն է (նահանջ տարիներին՝ մայիսի 27-ը)


== Գիտության մեջ ==
148 կարգային թիվն է կրում Գալիա աստերոիդը;


== Այլ ոլորտներում ==
հայերենի այբուբենի տառերով գրվում է՝ ՃԽԸ;
Ан-148-ը մոտ հեռավորությունների ուկրաինական արտադրության ինքնաթիռ է։


== Տես նաև ==
148 թ., Մ. թ. ա. 148 թ.
Հակոբ Թամամյան

Հակոբ Ղուկասի Թամամյան (հոկտեմբերի 18, 1955(1955-10-18), Ազավրեթ, Վրաստան - մայիսի 5, 2017(2017-05-05), Երևան, Հայաստան), վիրաբույժ։ Բժշկական ծառայության պահեստի ավագ լեյտենանտ (1983 թվական)։


== Կենսագրություն ==
Ավարտել է Երևանի պետական բժշկական ինստիտուտը (1979 թվականին), լազերային վիրաբուժության մասնագիտությամբ՝ վերապատրաստվել Մոսկվայի № 51 կլինիկական հիվանդանոցում (1993 թվական)։ 1980-1983 թվականներին աշխատել է Վանաձորի № 53, 1983 թվականից՝ Երևանի հանրապետական (այժմ՝ «Արմենիա» բժշկական կենտրոն) կլինիկական հիվանդանոցներում։
1988-1994 թվականներինին կամավոր և գործուղումով մեկնել է ՀՀ Գորիսի, Մեղրիի, ճամբարակի, Նոյեմբերյանի և ԼՂՀ Հադրութի, Շահումյանի շրջաններ, Գետաշենի ենթաշրջան, Ստեփանակերտի հիվանդանոցներում, կենտրոնական և ռազմադաշտային շարժական հրապիտալներում բուժել և վիրահատել է վիրավոր ազատամարտիկների ու խաղաղ բնակիչների։


== Ծանոթագրություններ ==
Ռեգգի Լի

Ռեգգի Վալդես (անգլ.՝ Reggie Valdez, հոկտեմբերի 4, 1975(1975-10-04), Quezon City, Մետրո Մանիլա, Ֆիլիպիններ), ամերիկացի դերասան, առավել հայտնի որպես Ռեգգի Լի (անգլ.՝ Reggie Lee)։ Լին խաղացել է Բիլլ Կիմին «Փախուստ բանտից» («Prison Break») սերիալում, հայտնվել է Թայ Հուենգի դերում «Կարիբյան ծովի ծովահենները» սագայի երկու մասում, ինչպես նաև «Ֆորսաժ» («The Fast and the Furious») ֆիլմում։ 2011 թվականից մշտական դեր է խաղում NBC-ի «Գրիմ» («Grimm») սերիալում։


== Կենսագրություն ==
Ռեգգի Լին ծնվել է կեսոն Սիթիում, Ֆիլիպիններ, Զինաիդա Թելմոյի և Հեսուս Էսպիրիտու Վալդեսի ընտանիքում և եղել է երեք եղբայրներից ավագը։ Լին ազատորեն տիրապետում է անգլերենին, ինչպես նաև խոսում է թագալերեն։ Լինելով երեխա, նա ընտանիքի հետ տեղափոխվում է Պարմա և Ստրոնգսվիլ, Օհայո նահանգ, որտեղ Ռեգգին ավարտում է Պադուե ֆրանցիսկյան միջնակարգ դպրոցը։ 1990-ական թվականներին Լին տեղափոխվում է Նյու Յորք, իսկ այնուհետև Լոս Անջելես, միայն նրա համար, որպեսզի նորից ազգային մակարդակով շրջագայության մեկնի «Երգող սրտեր», «Միսս Սայգոն» մյուզիքլներով և «Տոնի» մրցանակի հաղթող «Կարուսել» ինքնատիպ մյուզիքլով։ 1997 թվականին նա արժանանում է «Dramalogue» մրցանակի «FOB» և «Արևելա-արևմտյան խաղացողներ» պիեսներում իր խաղի համար։ Լին նաև գլխավոր դեր է կատարում «Բարձրացրու վագրին լեռան վրա» պիեսում։
«Ֆորսաժ» ֆիլմում օձի կաշի կրող և մոտոցիկլով երթևեկող սառնարյուն մարդասպան Լենս Նգուենի դերակատարումից հետո Լին նաև հայտնվում է որպես Թայ Հուանգ դիսնեյան «Կարիբյան ծովի ծովահենները։ Աշխարհի ծայրին» ֆիլմում։ Նա գաղտնի ծառայության հատուկ գործակալ Բիլ Կիմի դերն է կատարում Fox ալիքի «Փախուստ բանտից» բանտային դրամայում։ Նա իր կերպարին նկարագրում է որպես «զարմանալիորեն բարդ և խորամանկ»։ Նաև Լին հայտնվում է «Չինացու հնարավորությունը» («Chinaman’s Chance») անկախ ֆիլմում, Տիմոտի Բոտոմսի, Դենի Տրեխոյի, Թերեզա Ռասելի և Էռնեստ Բորգնայնի հետ։ Անձամբ Լին ասում է, որ «դա կարևոր պատմություն է, որը միանշանակ պետք է պատմվի»։
Այժմ Լին սերժանտ Վուի դերն է խաղում «Գրիմ» հեռուստաշոույում։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-04-22 at the Wayback Machine.(անգլ.)
Ռեգգի Լի Internet Movie Database կայքում
Ռեգգի Լին FEARnet կայքում
Ջորջ Փալի

Ջորջ Փալի (ալբ․՝ Gjergj Pali, 1957, Շկոդեր, Ալբանիա), ալբանացի ժամանակակից վիզուալ նկարիչ։


== Կենսագրություն ==
Հաճախել է երաժշտական դպրոց, որտեղ նվագել է ջութակ և կիթառ։ Սակայն ընտրել է նկարչի մասնագիտությունը, քանի որ գույնի և ձևի հանդեպ հետաքրքրությունն ավելի մեծ է եղել քան հնչյունների։ 1980 թվականին ավարտել է Ալբանիայի արվեստի ինստիտուտը։ 1988 թվականից որպես ազատ արվեստագետ աշխատել է Սթամֆորդում, Կոնեկտիկուտ։ 1991 թվականին ավարտել է Միչիգանի համալսարանի գեղարվեստի ֆակուլտետը։ Ավարտելուց հետո տեղափոխվել է Նյու Յորք և զբաղվել վիզուալ արվեստով։ Աշխատանքների թեման երաժշտությունն է, հիշողություն, իրադարձություններ, գույներ, որոնք ազդում են առօրյա կյանքի վրա։ Նրա նկարներում երաժշտությունը, գործիքներն առանձնանում են որպես արվեստի առարկաներ։


== Ցուցահանդեսներ ==
GKA, Ազգային արվեստի պատկերասրահ, Տիրանա, One Man Show, հոկտեմբերի 28 - նոյեմբերի 14, 2013 թ.
Gallery 444, 444 Post Street, Սան Ֆրանցիսկո, Կալիֆորնիա
Design Domain Gallery, Մորիսթաուն, Նյու Ջերսի
Aikona Gallery, Bermuda, ընթացիկ
Coconut Grove Gallery, Մայամի, Ֆլորիդա
GR Art Gallery corp., Յոնկերս, Նյու Յորք
City Gallery, 2010 թ., 2011 թ., 2013 թ. (3 ամիս, խմբակային ցուցադրություն)
Art Essex Gallery, խմբակային ցուցադրություն, 2012 թ. (հրավիրատոմսերով)
Ward Nasse Gallery, SOHO, Նjու Յորք, փետրվար, 2008 թ., ապրիլ, 2014 թ., (One man show)
Նյու Յորք ArtExpo 2007 թ., 2008 թ., 2009 թ., 2011 թ., 2012 թ., 2013 թ.
Լաս Վեգաս ArtExpo, 2007 թ.
Broome Street Gallery, SOHO, 2005-2006 թթ. (One man show)
IIIrd Biennale Internazionale Dell’Arte Contemporanea 2007 թ., 2009 թ., 2011 թ., Ermitage De Rioe, Mandelie, Կան, Ֆրանսիա
Broom Street Gallery, 498 Broome Street, SOHO, 2003 թ. (One man show)
Walnut Street Gallery, Սփրիգֆիլդ, MO 2002 թ.
Western Publishing, Նյու Յորք - մայիս- հունիս 2003 թ. (One man show)
Biennale Internazionale Dell’Arte Contemporanea, December 2004 թ., Ֆլորենցիա, Իտալիա
Ժամանակակից արվեստի միջազգային ակադեմիա, մարտ, 2003 թ., Հռոմ, Իտալիա
Images of Art, Yonkers, Նյու Յորք, 2002 թ., (One Man Show)
Gora Gallery, Մոնրեալ, Կանադա, հունիսի 19 - հուլիսի 10, 2002 թ.
Purple Gallery, New Rochelle, երկամյա ցուցահանդես, նոյեմբեր 1997 թ. - նոյեմբեր 1999 թ.
Art Coalition of Manhattan, խմբակային ցուցահանդես, Նյու Յորք, դեկտեմբեր 1996 թ.
The Wall Gallery, Նյու Յորքի համալսարան, One Man Show, Նյու Յորք
Kresge Art Center, East Lansing Michigan, One Man Show, 1991 թ.
Center Art Gallery, Calvin College, Grand Rapids, Միչիգան, խմբակային ցուցահանդես, 1989 թ.
Խմբակային ցուցահանդես։ Ալբանիա 1980 թ., 1983 թ., 1985 թ., 1986 թ., 1987 թ..


== Մրցանակներ ==
2012 թվականին Մոնտե Կառլոյում ստացել է Leone'd'Oro dell'Arte (Արվեստի ոսկե առյուծ) մրցանակը։


== Ծանոթագրություններ ==


== Արտաքին հղումներ ==
Art.state.gov Archived 2013-11-09 at the Wayback Machine.
Gka.al
Albanianarts.com
Finartamerica.com
Gallery444.com(չաշխատող հղում)
RevistaJava.al
Top-channel.com ՅուԹյուբում
Գալիցի

Գալիցի (ռուս.՝ Галицы), գյուղ Ռուսաստանի Վլադիմիրի մարզի Գորոխովեցկի շրջանի կազմում։
Բնակչությունը 2010 թվականին գրանցված տվյալներով կազմում էր 850 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրիզեն (Մարկ)

Անվան այլ կիրառումների համար տե՛ս՝ Բրիզեն (այլ կիրառումներ)Բրիզեն (գերմ.՝ Briesen), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Օդերֆորլանդի ենթակայության տակ։ Բնակչությունը 2150 մարդ է (2013 թվականի դեկտեմբերի 31–ի տվյալներով)։ Զբաղեցնում է 65,72 կմ² տարածք։ Պաշտոնական կոդը՝ 12 0 67 072։


=== Ժողովրդագրություն ===


== Ծանոթագրություններ ==


== Արտաքին հղումներ ==
Պաշտոնական էջ
Ֆեստ է Սենտ Անդրե

Ֆեստ է Սենտ Անդրե (ֆր.՝ Festes-et-Saint-André), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 206 մարդ, բնակչության խտությունը` 11.40 մարդ/կմ²: Բնակավայրը զբաղեցնում է 18.07 կմ² տարածք:


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 32 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 137 աշխատունակ (15-64 տարեկան)  բնակիչ, որոնցից ակտիվ էին 106-ը, իսկ ոչ ակտիվները` 31: Ակտիվության ցուցանիշը կազմում է 77,4 %: 106 աշխատունակ մարդկանցից աշխատել է 82 անձ (42 տղամարդ և 40 կին): Գործազուրկ են եղել 24 անձ (17 տղամարդ և 7 կին): 31 անաշխատունակներից 6-ը եղել են աշակերտներ կամ ուսանողներ, 5-ը` թոշակառուներ, իսկ 20-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյուքսեմբուրգերեն

Լյուքսեմբերգերեն՝ (ինքնանուն՝ Lëtzebuergesch)՝ Հնդեվրոպական լեզվաընտանիքի արևմտա-գերմանական լեզվախմբի լեզու։ Պաշտոնական լեզու է Լյուքսեմբուրգում։
Լյուքսեմբուրգերեն խոսում են Լյուքեմբուրգում շուրջ 300 000 մարդ։ Այն օգտագործվում է նաև Բելգիայի, Ֆրանսիայի և Գերմանիայի որոշ մասերում։ Լյուքսեմբուրգերենը չի մտնում ըստ տարածման աշխարհի լեզուների դասակարգման մեջ։


== Տես նաև ==
Պաշտոնական լեզուների ցանկ
Լեզվաընտանիքների ցանկ
Լեզուների ցանկեր


== Ծանոթագրություններ ==


== Արտաքին հղումներ ==
GeoNames
Ethnologue
Աստերոիդների ցանկ (64801-64900)

Աստերոիդների ցանկ (64701-64800)  • Աստերոիդների ցանկ  • Աստերոիդների ցանկ (64901-65000)
 Աստերոիդների ցանկ (64701-64800)  • Աստերոիդների ցանկ  • Աստերոիդների ցանկ (64901-65000)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Մավրիկիոս

Մավրիկիոս (ֆր.՝ Maurice, անգլ.՝ Mauritius) կամ Մավրիկիոսի Հանրապետություն (ֆր.՝ République de Maurice, անգլ.՝ Republic of Mauritius), կղզի-պետություն Հարավարևելյան Աֆրիկայում։ Այս երկիրը ներառում է Մավրիկիոս կղզիները, Ռոդրիգես կղզին, Ագալեգա կղզին, և Սենթ Բրանդոն (Կարգադոս Կարախոս) կղզեխումբը։ Կղզիներն ունեն հրաբխային ծագում, շրջապատված են բուստային խութերով։ Առավելագույն բարձրությունը 826 մ է (Պիթոն լեռ` Մավրիկիոս կղզում)։ Կլիման արևադարձային ծովային է։ Լեռնալանջերին կան մշտադալար անտառներ։ Նախկինում եղել է հոլանդական, ֆրանսիական և բրիտանական գաղութ։ 


== Բնակչություն ==
2011 թվականին երկրի բնակչությունը կազմել է 1,236,817 մարդ։ 2014 թվականի տվյալներով Մավրիկիոսի բնակչությունը կազմում է 1,261,208 մարդ։ Բնակչությունը դանդաղ բայց հաստատուն տեմպերով ավելանում է։ Բնակչության 32.7%-ը քրիստոնյաներ են, հիմնականում` Հռոմի Կաթոլիկ եկեղեցու հետևորդներ։


== Տնտեսություն ==
Գյուղատնտեսական երկիր է։ Մշակում են շաքարեղեգ, թեյ, ծխախոտ, հալվե, եգիպտացորեն, ադամաթուզ և այլն։
Տնտեսության առաջատար ճյուղը շաքարի արտադրությունն է։ Աճեցնում և մշակում են արհեստական սուտակ։ Զբաղվում են նաև ձկնորսությամբ։


== Արտաքին հղումներ ==
Mauritius entry at Encyclopædia Britannica
Mauritius Archived 2008-06-07 at the Wayback Machine. at UCB Libraries GovPubs
Մավրիկիոս հոդվածը Curlie-ում (ըստ DMOZ-ի)
Country Profile from the BBC News
Key Development Forecasts for Mauritius from International Futures
Mauritius Government portal
Statistics Mauritius
Board of Investment Archived 2012-01-01 at the Wayback Machine.
 Վիքիմեդիայում Mauritius
WikiSatellite view of Mauritius at WikiMapia
Mauritius Meteorological Services
tourism-mauritius
Ուիլյամ Փիտ Կրտսեր

Ուիլյամ Փիտ Կրտսեր (անգլ.՝ William Pitt the Younger, մայիսի 28, 1759(1759-05-28)[…], Քենթ, Անգլիա, Մեծ Բրիտանիայի թագավորություն - հունվարի 23, 1806(1806-01-23)[…], Լոնդոն, Մեծ Բրիտանիայի և Իռլանդիայի միացյալ թագավորություն), Մեծ Բրիտանիայի պետական գործիչ։ Ուիլյամ Փիտ Ավագի որդին։ Ավարտել է Քեմբրիջի համալսարանը (1776)։ 1783-1801 թվականներին և 1804-1806 թվականներին՝ պրեմիեր մինիստր։ 1784 թվականի օրինագծով սահմանափակել է Արևելահնդկական ընկերության իրավունքները և Հնդկաստանի կառավարումը դրել կառավարության հսկողության տակ։ Ռուսաստանը թուլացնելու նպատակով նպաստել է 1787-1791 թվականների ռուս-թուրքական և 1788-1790 թվականների ռուս-շվեդական պատերազմների սանձազերծմանը, աջակցել է Թուրքիային և Շվեդիային։ Փիտը հեղափոխական, ապա և նապոլեոնյան Ֆրանսիայի դեմ դաշինքի գլխավոր կազմակերպիչներից էր։ Ներքին ասպարեզում Փիտը վարել է դեմոկրատական շարժումը ճնշելու քաղաքականություն։ 1798 թվականին Փիտի կառավարությունը ճնշել է իռլանդական ազգային-ազատագրական ապստամբությունը և իրականացրել է «Ունիայի ակտը» (1801), որով վերացվել է իռլանդական ինքնավար պառլամենտը։


== Ծանոթագրություններ ==
Բնության օրացույց

Բնության օրացույց, ֆենոլոգիական տեղեկագիր տվյալ տեղանքի բնության սեզոնային երևույթների բազմամյա միջին ժամկետների վերաբերյալ։ Ստեղծվում է ֆենոլոգիական դիտարկումների և սեզոնային երևույթների ուսումնասիրությունների հիման վրա։ Առնվազն 3-7 (որոշ դեպքերում 50-100) տարվա դիտարկումների հիման վրա հաշվարկվում է յուրաքանչյուր երևույթի միջին ժամկետը և կազմվում նմուշային կամ չափանմուշային բնության օրացույց։ Սեզոնային երևույթների հաջորդականությունը սովորաբար հաստատուն է, սակայն առանձին տարիների դրանք կարող են շեղվել՝ եղանակային և այլ պայմաններից կախված։ Բնության օրացույցները լայնորեն կիրառվում են գյուղատնտեսության մեջ (կազմվում են պտղաբույծի, խաղողագործի, բանջարաբույծի, անասնաբույծի, մեղվաբույծի բնության օրացույցներ), նաև անտառաբուծության, որսորդության, ռազմական և այլ բնագավառներում։ Բնության օրացույցների օգնությամբ մի քանի օրվա ճշտությամբ կանխատեսվում են ընթացիկ տարվա ցանկացած երևույթի ժամկետները։ Բնության օրացույցում տրվում են տվյալ տարածաշրջանին բնորոշ բույսերի և կենդանիների կյանքի նկատելի փոփոխությունների ժամկետները (բույսերի վեգետացիայի վերսկսումը, տերևակալումը, ծաղկումը, պտուղների ու սերմերի հասունացումը, տերևաթափը, թռչունների չուն, վերադարձը, ձվադրումը, ձագ հանելը, տարբեր միջատների երևան գալը, դրանց ձվադրումը, թրթուրավորումը, թռիչքը և այլն)։
Սեզոնային երևույթների փոփոխությունների պատկերը բավական ճշտությամբ կարելի է տալ օդի ջերմաստիճանի տարեկան փոփոխությամբ։ Այդ երևույթների և եղանակի փոփոխությունների միջև կապը ցույց տալու համար բնության օրացույցում տեղեկություններ են տրված նաև մի շարք օդերևութաբանական և ջրաբանական երևույթների (ձնաշերտի գոյացման, ձնհալի, գետերի հորդացման, սառցակալման և այլն) վերաբերյալ։


== Հայաստանում ==
Հայաստանում բնության օրացույցները կազմվել են վաղ ժամանակներից, բայց կանոնավոր հրատարակվել են 1960-ական թվականներից՝ «Ագրոկլիմայական տեղեկագրերի» մեջ։ 1976 թվականին առաջին անգամ հրատարակվել է «Հայաստանի բնության օրացույցը» (Ռ. Մկրտչյան, Ֆ. Հայրապետյան), որտեղ ընդհանրացվել են ՀՀ 55 բնակավայրում կատարված օդերևութաբանական կայանների 25-40 տարիների ֆենոլոգիական դիտարկումների արդյունքները։
Բնության օրացույցի միջոցով լուծվում են բազմաթիվ կիրառական խնդիրներ՝ շենքերի ջեռուցումը, անասունների մսուրային կերի անցման ժամկետներն ու տևողությունը և, ըստ դրանց, վառելիքի ու անասնակերի պաշարների կուտակումը։
Պոգորելկա (գյուղ, Վետլուժսկի շրջան)

Անվան այլ կիրառումների համար տե՛ս՝ ՊոգորելկաՊոգորելկա (ռուս.՝ Погорелка), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավաս

Ավաս, լեռ Հայկական լեռնաշխարհում՝ Գանձակում՝ Թիֆլիս֊Բաքու երկաթուղու Թոուզ կայարանի մոտ՝ նրա հարավ֊արևմտյան կողմում։


== Ծանոթագրություններ ==
Բեհեյդի

Բեհեյդի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վիկտոր Ժուրավլյով

Վիկտոր Ժուռավլյով (ռուս.՝ Ви́ктор Лавре́нтьевич Журавлёв, դեկտեմբերի 3, 1933(1933-12-03)), խորհրդային և ռուս դիվանագետ։ Արտակարգ և լիազոր դեսպան (1990 թվականի հոկտեմբերի 18)։


== Կենսագրություն ==
1955 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին, լատիշին և անգլերենին։
1956 թվականից զբաղվում է դիվանագիտական գործունեությամբ։

1986 թվականի մայիսի 13-ից մինչև 1991 թվականի մարտի 21-ը Ջիբութիում եղել է ԽՍՀՄ արտակարգ և լիազոր դեսպան։
1991 թվականի սեպտեմբերից ԽՍՀՄ, իսկ հետո՝ Ռուսաստանի Դաշնության արտաքին գործերի նախարարության Աֆրիկայի դեպարտամենտի ավագ խորհրդական։
1999 թվականից Հալեպում Ռուսաստանի Դաշնության գլխավոր հյուպատոս։


== Դիվանագիտական աստիճան ==
Արտակարգ և լիազոր դեսպան (1990 թվականի հոկտեմբերի 18)


== Ծանոթագրություններ ==


== Գրականություն ==
Джибути: Справочник/ В. Л. Журавлев; Рос. акад. наук, Ин-т Африки. — Москва: Восточная литература, 2003 — ISBN 5-02-018322-9.


== Արտաքին հղումներ ==
Կենսագրությունը Ռուսաստանի ԱԳՆ կայքում
Կուենկա (Իսպանիա)

Անվան այլ կիրառումների համար տե՛ս՝ Կուենկա (այլ կիրառումներ)Կուենկա (իսպ.՝ Cuenca), քաղաք Իսպանիայում։ Գտնվում է Կաստիլիա-Լա Մանչաի ինքնավար համայնքում։ Նույնանուն շրջանի վարչական կենտրոնն է։ Բնակչությունը 56 189 մարդ, տարածքը՝ 954,2կմ²։ 1996 թվականին ներառվել է ՅՈՒՆԵՍԿՈ-ի Համաշխարհային ժառանգության ցուցակի մեջ, որպես լավ պահպանված միջնադարյան քաղաք։


== Բնակչություն ==


== Ծանոթագրություններ ==
(7710) Իշիբաշի

(7710) Իշիբաշի (անգլ.՝ Ishibashi), աստերոիդ աստերոիդների գոտու արտաքին մասում։ Հայտնաբերվել է 1994 թվականի նոյեմբերի 30-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,414004 ա. մ., առավելագույնը մոտենում է 3,2385 ա. մ. հեռավորության վրա և հեռանում 3,5895 ա. մ.։ Արեգակի շուրջ մեկ ամբողջական պտույտ է կատարում 2304,06 երկրային օրվա ընթացքում, իր ուղեծրով շարժվելով միջինում 0,156246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7710) Իշիբաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանդիբա

Կանդիբա  (պորտ.՝ Candiba), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հարավ-կենտրոնական նահանգի Բաիա մարզում։ Մտնում է Բաիա գավառի կազմի մեջ։ Բնակչությունը կազմում է 11770 մարդ՝ 2006 թվականի տվյալներով։ Գրավում է 397,965 կմ2 տարածք։ Բնակչության խտությունը՝ 29,6 մարդ/կմ²։


== Պատմություն ==
Քաղաքը հիմնադրվել է 1962 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 19.676.011,00  ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.649,01 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,645 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մալի Ուտյաշ

Մալի Ուտյաշ (ռուս.՝ Малый Утяш, բաշկիրերեն՝ Бәләкәй Үтәш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երեք անգամ սիրո մասին

«Երեք անգամ սիրո մասին» (ռուս.՝ «Трижды о любви»), խորհրդային գեղարվեստական լիամետրաժ գունավոր ֆիլմ, որը բեմադրվել է «Լենֆիլմ» կինոստուդիայում 1981 թվականին ռեժիսոր Վիկտոր Տրեգուբովիչի կողմից։
Ֆիլմի պրեմիերան կայացել է 1981 թվականի օգոստոսին։


== Սյուժե ==
Կոլտնտեսության վարորդը՝ կենսուրախ Վասիլի Լոբանովը, պատահաբար հայտնվելով գյուղական գրադարանում, այնտեղ տեսնում է նոր երիտասարդ ղեկավար Ելենա Իվանովնային փոքրիկ դստեր՝ Կատյայի հետ։ Նա միայնակ մայր է, բայց չի ձգտում նորից ամուսնանալ։ Վասիլի սկսում է սիրահետել նրան, նրա դստեր համար «մանեժ» է տանում, պաշտպանում է նրան կոպիտ ոտնձգություններից։ Բայց Լենայի համար շատ դժվար է ընդունել Վասիլիի այդ արարքները և նրան վերաբերվում է օտարի պես, իսկ երբ Վասիլին առաջարկում է նրան ամուսնանալ իր հետ, Լենան լալիս է։ Ոչ երկար ժամանակով գյուղ է գալիս Վասիլիի նախկին սիրեցյալը՝ Նյուրկան, որը մի քանի տարի առաջ չէր սպասել բանակից տղայի վերադառնալուն։ Բայց Վասիլին նրան ուղղակիորեն ասում է, որ իրենց հարաբերությունները անցյալում են։ Վասիլիին սիրահարված հարևան դեռահաս աղջիկ Վերան գրադարանավարուհու հանդեպ նրա ուժեղ զգացմունքների ականատեսն է, բայց լուռ հանդուրժում է դա։ Շուտով գյուղ է գալիս Լենայի ամուսինը՝ Սաշան և կնոջն ու դստերը տուն է տանում։ Երկաթուղային կայարանում Վասիլին հավերժ հրաժեշտ է տալիս Լենային, որը բացատրում է նրան, որ ինքն ունի իր ճակատագիրը։ Հուսահատության պոռթկման ազդեցությամբ նա նավակով գնում է հարևան գյուղ՝ Նյուրկայի մոտ, բայց Վերան, լաց լինելով նավամատույցին, խնդրում է նրան չհեռանալ և սիրո խոստովանություն է անում նրան։


== Դերերում ==
Սերգեյ Պրոխանով – Վասիլի Լոբանով
Մարինա Տրեգուբովիչ – Վերկա, Անիսիմիչի դուստրը
Մարինա Լևտովա – Լենա, գրադարանավարուհի
Նադեժդա Շումիլովա – Նյուրկա, Վասիլիի նախկին հարսնացուն
Վալենտինա Կովել – Աննա Մակարովա Լոբանովա, Վասիլիի մայրը
Ալեքսեյ Միրոնով – Ֆեոդոր Լոբանով, Վասիլիի հայրը
Ելենա Օբլեուխովա – Տոնյա, Պաշայի կինը
Ալեքսեյ Ժարկով – Պաշկա, Վասիլիի ընկերը
Իվան Ագաֆոնով – Անիսիմիչ
Նիկոլայ Սիտին – Նիկոլայ Ալեքսանդրովիչ (հնչյունավորող՝ Իգոր Եֆիմով)
Վիկտոր Պրոսկուրին – Սաշա, Լենայի ամուսինը


== Նկարահանող խումբ ==
Սցենարի հեղինակ՝ Բուդիմիր Մետալնիկով
Բեմադրող ռեժիսոր՝ Վիկտոր Տրեգուբովիչ
Բեմադրող օպերատոր՝ Նիկոլայ Պոկոպցև
Բեմադրող նկարիչ՝ Հրաչյա Մեքինյան
Կոմպոզիտոր՝ Գեորգի Պորտնով


== Ծանոթագրություններ ==


== Արտաքին հղումներ ==
««Трижды о любви»»։ Теле- и художественные фильмы։ Телеканал «Культура»։ Վերցված է 2013-02-07 (չաշխատող հղում)
Կալկաթայի գեղարվեստի ակադեմիա

Կալկաթայի գեղարվեստի ակադեմիա (բենգալերեն՝ অ্যাকাডেমি অফ ফাইন আর্টস, কলকাতা), Հնդկաստանի ամենահին գեղարվեստական հաստատություններից մեկը։


== Պատմություն ==
Ակադեմիան պաշտոնապես հիմնադրվել է 1933 թվականին Լեյդի Ռանու Մուկերջիի կողմից։ Ի սկբանե գտնվել է Հնդկական թանգարանից փոխառված սենյակներից մեկում, իսկ ամենամյա ցուցահանդեսները կազմակերպվել են հարակից ծածկապատշգամբում։
1950-ական թվականներին  Լեյդի Ռանու Մուկերջիի ջանքերով և Արևմտյան Բենգալիայի գլխավոր նախարար Բիդհան Չանդրա Ռոյի և Հնդկաստանի վարչապետ Ջավահարլալ Ներուի հովանավորությամբ ակադեմիան տեղափոխվել է Կալկաթայի Սուրբ Պողոսի տաճարի հարևանությամբ գտնվող ներկայիս ավելի ընդարձակ կառույց։ Բարձրաստիճան նկարիչ Սվափնեշ Չոդհարին դարձել է նախագահ, իսկ նկարիչ Շրի Բանդերջին՝ քարտուղար։
Ակադեմիայում գտնվող հայտնի գործերից են Գագանենդրանաթ Թագորի «Saat bhai champa», Ջամի Ռոյի «Shiva with Ganesh» կտավները։


== Թատերական լսարան ==

Գեղարվեստի ակադեմիան ունի թատերական լսարան, որը լավագույն վայր է ներկայացումների համար։ 1984 թվականից այստեղ կազմակերպվում է ամենամյա թատերական փառատոն։


== Ծանոթագրություններ ==


== Արտաքին հղումներ ==
http://academyoffinearts.orga.in Կալկաթայի գեղարվեստի ակադեմիա. պաշտոնական կայք
Պոնեժուկայ

Պոնեժուկայ (ռուս.՝ Понежукай, ադըղե.՝ Пэнэжьыкъуай), աուլ Ռուսաստան Դաշնության Ադըղեայի Հանրապետության Տեուչեժսկի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 3225 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարինե Սարգսյան (այլ կիրառումներ)

Կարինե Սարգսյան անունը կարող է վերաբերել հետևյալ անձանց.

Կարինե Սարգսյան (1950), հայ հաղորդավարուհի։
Կարինե Սարգսյան (բժիշկ) (1945), հայ ստամոքսաղիքաբան։ Բժշկական գիտությունների դոկտոր (1995)։
Մեխակ (անձնանուն)

Անվան այլ կիրառումների համար տե՛ս՝ Մեխակ (այլ կիրառումներ)Մեխակ, հայկական արական անուն։ Առաջացել է հայերեն մեխակ ծաղկանունից։ Կովկասում տարածված անուն է։


== Ծանոթագրություններ ==
Խանքյոյ (Ամասիայի գավառ)

Անվան այլ կիրառումների համար տե՛ս՝ Խանքյոյ (այլ կիրառումներ)Խանքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բողոք (ֆիլմ)

«Բողոք» (ռուս.՝ «Жалоба»), 1986 թվականի խորհրդային ֆիլմ, որը նկարահանել է ռեժիսոր Թիմուր Զոլոևն Օդեսայի կինոստուդիայում։


== Սյուժե ==
Առաջատար կլինիկաներից մեկում բարդ վիրահատության ժամանակ հիվանդը մահանում է։ Նրա հարազատները բողոք են ներկայացնում մարզային դատախազություն։ Մահվան մեջ մեղադրում են կլինիկայի առաջատար վիրաբույժ Մարչուկին։ Դատախազի օգնական Կլիվցովը, ուսումնասիրելով գործը, համոզվում է, որ Մարչուկը տաղանդավոր կրծքային վիրաբույժ է, և նրա վիրահատություններից հետո մահացության բարձր տոկոսը բացատրվում է նրանով, որ նա բուժում է ամենաանհույս հիվանդներին՝ նրանց կյանքի համար պայքարում օգտագործելով յուրաքանչյուր հնարավորություն։ Բայց եթե Մարչուկի դեմ ուղղված մեղադրանքները հանվեն, ապա ինչպես պետք է  վարվել նրա գործընկերների հետ, ովքեր խուսափում են ծանր հիվանդների հետ աշխատելուց. այդ դեպքում էլ նրանց պետք է մեղադրել մասնագիտական տեսանկյունից ոչ պիտանի լինելու մեջ։


== Դերերում ==
Յուոզաս Կիսելյուս - Եվգենի Դմիտրիևիչ Մարչուկ, վիրաբույժ, բժշկական ինստիտուտի ամբիոնի վարիչ
Մարինա Ստարիխ - Մարգարիտա Գեորգիևնա Կլիվցովա, մարզային դատախազի օգնական
Իրինա Միրոշնիչենկո - Սվետլանա Սերգեևնա Դոլինինա, լրագրող
Օլգա Կուզնեցովա - Վերա, մարմնամարզուհի
Յուրի Շլիկով - Լև Վլադիմիրովիչ Ֆոմիչև, կլինիկայի ղեկավար
Նիկոլայ Գրինկո - տարածաշրջանային դատախազ
Լեոնարդաս Զելչյուս - պաթոլոգ
Ալեքսանդր Դենիսենկո - Ալեքսանդր Կուրենևիչ, երիտասարդ վիրաբույժ
Անատոլի Բարչուկ - Միխայիլ Լուկիչ Բարսկի, շրջանի գլխավոր վիրաբույժ
Գալինա Դոլգոզվյագա - Օլգա Տրոֆիմովնա, գլխավոր բուժքույր
Էմանուել Վիտորգան - Յուրի Սմիրնով, լրագրող, գլխավոր խմբագիր, Մարչուկի հին ընկերը
Գալինա Դաշևսկայա - Աննա Դմիտրիևնա, Լիդոչկայի մայրը
Լարիսա Դմիտրիևա - Իրա
Իվան Մացկևիչ - ամուսին
Էլվիրա Խոմյուկ - բուժքույր


== Նկարահանող խումբ ==
Ռեժիսոր՝ Թիմուր Զոլոև
Սցենարիստ՝ Գրիգորի Գլազով
Օպերատոր՝ Վիկտոր Կրուտին
Կոմպոզիտոր՝ Էդուարդ Արտեմև
Նկարիչներ՝ Լեոնիդ Ռոզոխա, Ն. Մելնիչուկ, Կոնստանտին Պլուտենկո
Մոնտաժող՝ Լյուդմիլա Մալցևա


== Ծանոթագրություններ ==


== Աղբյուրներ ==
Жалоба // Советские художественные фильмы: 1986—1987. — М.: Нива России, 1995. — стр. 56


== Գրականություն ==
Мершина Е. — «Жалоба» (Об одноим. худож. фильме. Режиссер Т. Золоев) // Киномеханник, № 11, 1986. — с. 21
Плавинский А. — По поверхности (Говорится и об исполн. роли хирурга Марчука Ю. Киселюсе в фильме "Жалоба) // Медицинская газета, 5 декабря 1986